钦定古今图书集成/明伦汇编/氏族典/第273卷 > 王伯颜
## 钦定古今图书集成/明伦汇编/氏族典/第273卷 > 王伯颜

按《元史王伯颜传﹕》：“伯颜字伯敬，滨州霑化人。由湖广
省宣使历永州、祁阳、湖州乌程县尹、信州推官。至正
九年，迁知福宁州。贼偪福宁，与监州阿撒都剌募兵，
分扼险阻。贼至杨梅岭立栅，伯颜与子相驰破之。城
帅王善俄拥众直压州西门，胥隶皆解散，伯颜射贼，
不复反顾。贼以长枪舂马，马仆，遂见执善说伯颜，伯”
颜诃善不从。善怒，叱左右扼以跪，弗屈，遂殴之。伯颜
嚼舌出血，噀善面骂。贼亦执阿撒都剌至，善责其拒
斗，噤不能对。伯颜复唾善曰﹕：“我杀贼，何言拒邪？”言讫，
挺颈受刃。贼既杀阿撒都剌，欲释相，官之相詈贼杀
之。相妻潘氏挈二女为贼所获，亦骂贼，母子同死。